Fox Umumkan Tajuk Baru Filem Prekuel Kingsman
Selepas beberapa bulan menjalani penggambaran, studio 20th Century Fox akhirnya mengumumkan tajuk terbaru filem prekuel Kingsman. Filem yang berjudul The King’s Man itu dijangka akan menemui penonton pada Februari 2020. Matthew Vaughn kembali mengarahkan siri terbaru ini. Filem prekual ini dibintangi pelakon Harris Dickinson, Liam Neeson, Ralph Fiennes, Aaron Taylor-Johnson, Daniel Daniel Brühl dan Gemma Arterton. The King’s Man akan berlatarbelakangkan awal 1900an dan mengisahkan tentang usaha seorang individu dalam menghentikan sebuah organisasi jenayah terancang yang mahu mewujudkan peperangan. Filem prekuel ini juga akan menceritakan bagaimana agensi perisikan Kingsman diwujudkan.